Kameňolom St. Margarethen

Kameňolom St. Margarethen () je kameňolom v Rakúsku, ktorý sa nachádza v obci Sankt Margarethen im Burgenland neďaleko Neziderského jazera. V súčasnosti sa areál využíva na rôzne umelecko-hudobné predstavenia a šou. Hlavný pľac pod holým nebom má rozlohu 7 000 metrov štvorcových a ponúka priestor pre 4 670 návštevníkov.

 História 
Z tohto lomu pochádza vápnitý pieskovec resp. piesčitý vápenec označovaný ako litavský vápenecPivko, D., 2022: Litavský vápenec zo St. Margarethenu a Fertőrákosu a jeho využitie na Slovensku ako dekoračný kameň. Leitha limestone from St. Margarethen (Austria) and Fertőrákos (Hungary) used in Slovakia as a natural stone. Geologické práce, Správy, 138, 95 – 118. https://doi.org/10.56623/gps.138.4, ktorý sa používal pri stavbe Carnunta pred 2000 rokmi a od 16. storočia získal národný význam.Symposion Europäischer Bildhauer in Verbindung mit Christa Hauer-Fruhmann (Hrsg.): St. Margarethen. Bildhauersymposion. S. 11.

Od roku 2001 je kameňolom spolu s kultúrnou krajinou Neziderského jazera pre svoj historický význam zapísaný na zozname svetového dedičstva UNESCO.

 Súčasnosť 
Od roku 1996, kedy sa tu prvýkrát uskutočnila opera v kameňolome St. Margarethen sa tu pravidelne (ročne) hrajú ďalšie opery a dodnes sa miesto považuje za pojem celorakúskeho významu. V minulosti objekt fungoval pod názvom Operný festival St. Margarethen. Po bankrote organizátora Operného festivalu St. Margarethen na jar 2014 bola založená záchranná a nástupnícka spoločnosť Arenaria GmbH, ktorá v súčasnosti organizuje operu v kameňolome St. Margarethen.

Na veľkom javisku kameňolomu sa každé leto konajú predstavenia známych operných diel. Scénický dizajn, ktorý sa snaží začleniť do prírodného prostredia, aj hudobné vystúpenia prilákajú ročne okolo 160 000 návštevníkov. Na pódium pod holým nebom sa na jedno podujatie zmestí 4 670 ľudí. Vďaka polohe, ktorú areál ponúka má lokalita vhodné akustické vlastnosti.

 Predstavenia 

 Galéria 

 Referencie 

 Iné projekty 

 Externé odkazy 
 Oficiálny web

Kategória:Lomy v Rakúsku
Kategória:Opera v Rakúsku